ΚΑΝΟΝΙΣΜΟΣ (ΕΚ) αριθ. 775/94 ΤΟΥ ΣΥΜΒΟΥΛΙΟΥ της 29ης Μαρτίου 1994 που ανοίγει, για το έτος 1994, και με τρόπο αυτόνομο, μια έκτακτη ποσόστωση για εισαγωγή βοείων κρεάτων εκλεκτής ποιότητας, νωπών, διατηρημένων με απλή ψύξη ή κατεψυγμένων, των κωδικών ΣΟ 0201 και 0202, καθώς και των προϊόντων των κωδικών ΣΟ 0206 10 95 και 0206 29 91

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, λόγω των μέχρι τούδε εισαγωγών βοείου κρέατος εκλεκτής ποιότητας και της ανάγκης εξαγωγών βοείου κρέατος κοινοτικής παραγωγής, θα πρέπει να ανοιχθεί για το έτος 1994, και με τρόπο αυτόνομο, έκτακτη ποσόστωση για εισαγωγή 11 430 τόνων βοείων κρεάτων εκλεκτής ποιότητας, νωπών, διατηρημένων με απλή ψύξη ή κατεψυγμένων, των κωδικών ΣΟ 0201 και 0202, καθώς και των προϊόντων των κωδικών ΣΟ 0206 10 95 και 0206 29 91, με δασμό 20 % και χωρίς εισφορά-

ότι, σε περίπτωση υπέρβασης, λόγω παρατυπιών, των μεγίστων ποσοτήτων κρέατος εκλεκτής ποιότητας που εισάγονται με ευνοϊκούς όρους, στα πλαίσια των δασμολογικών ποσοστώσεων που άνοιξαν με τον κανονισμό (ΕΟΚ) αριθ. 3391/92 του Συμβουλίου της 23ης Νοεμβρίου 1992, για το άνοιγμα κοινοτικής δασμολογικής ποσόστωσης για τα κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα, που υπάγονται στους κωδικούς ΣΟ 0201 και 0202, καθώς και για τα προϊόντα που υπάγονται στους κωδικούς ΣΟ 0206 10 95 και 0206 29 91 (1993), (3) και με τον κανονισμό (ΕΟΚ) αριθ. 929/93 του Συμβουλίου της 19ης Απριλίου 1993 που ανοίγει, για το έτος 1993, και με τρόπο αυτόνομο, μια έκτακτη ποσόστωση για εισαγωγή βοείων κρεάτων εκλεκτής ποιότητας, νωπών, διατηρημένων με απλή ψύξη ή κατεψυγμένων, των κωδικών ΣΟ 0201 και 0202, καθώς και των προϊόντων των κωδικών ΣΟ 0206 10 95 και 0206 29 91 (4), θα πρέπει να προβλεφθεί η δυνατότητα να καταλογιστούν οι εν λόγω πλεονασματικές εισαγωγές στη συνολική ποσότητα που προβλέπεται από τον παρόντα κανονισμό-

ότι ενδείκνυται να εξασφαλισθεί, ιδίως, η υπό ίσους όρους και συνεχής πρόσβαση όλων των ενδιαφερομένων επιχειρηματιών της Κοινότητας στην εν λόγω ποσόστωση, καθώς και η αδιάλειπτη εφαρμογή του ποσοστού που προβλέπεται για την ποσόστωση αυτή, σε όλες τις εισαγωγές των εν λόγω προϊόντων, σε όλα τα κράτη μέλη, μέχρις εξαντλήσεως του προβλεπόμενου όγκου- ότι είναι, προς τούτου, σκόπιμο να αφαρμοστεί ένα σύστημα χρησιμοποιήσεως της κοινοτικής δασμολογικής ποσόστωσης, βασισμένο στην προσκόμιση ενός πιστοποιητικού αυθεντικότητας που θα εγγυάται τη φύση, την προέλευση και την καταγωγή των προϊόντων-

ότι οι λεπτομέρειες εφαρμογής των εν λόγω διατάξεων πρέπει να θεσπιστούν σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (5),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ανοίγει για το έτος 1994 έκτακτη δασμολογική ποσόστωση για βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα, των κωδικών ΣΟ 0201 και 0202, καθώς και τα προϊόντα των κωδικών ΣΟ 0206 10 95 και 0206 29 91.

Ο συνολικός όγκος της εν λόγω ποσοστώσεως ανέρχεται σε 11 430 τόνους, εκφραζόμενους σε βάρος προϊόντος.

Ωστόσο, με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, η Επιτροπή μπορεί να μειώσει την εν λόγω ποσόστωση στο βαθμό που, λόγω παρατυπιών, έχουν εισαχθεί ποσότητες πέραν των προβλεπόμενων στα πλαίσια των κανονισμών (ΕΟΚ) αριθ. 3391/92 ή/και (ΕΟΚ) αριθ. 929/93. Η μείωση αυτή καταλογίζεται στη συγκεκριμένη ποσότητα της τρίτης χώρας από την οποία προέρχονται τα εν λόγω κρέατα.

Στα πλαίσια της ποσοστώσεως που αναφέρεται στην παράγραφο 1, ο επιβαλλόμενος δασμός του κοινού δασμολογίου καθορίζεται σε 20 % και η εισφορά σε 0 %.

Άρθρο 2

Σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, θεσπίζονται οι λεπτομέρειες εφαρμογής του παρόντος κανονισμού, και ιδίως:

α) οι διατάξεις που εγγυώνται τη φύση, τη προέλευση και την καταγωγή των προϊόντων-

β) οι διατάξεις σχετικά με την αναγνώριση του εγγράφου που επιτρέπει να εξακριβωθούν οι εγγυήσεις που προβλέπονται στο στοιχείο α).

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαρτίου 1994.

Για το Συμβούλιο

Ο Πρόεδρος

Γ. ΜΩΡΑΪΤΗΣ

(1) ΕΕ αριθ. C 4 της 6. 1. 1994, σ. 9.

(2) Γνώμη που διατυπώθηκε στις 11 Μαρτίου 1994 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 346 της 27. 11. 1992, σ. 1.

(4) ΕΕ αριθ. L 96 της 22. 4. 1993, σ. 8.

(5) ΕΕ αριθ. L 148 της 28. 6 1968, σ. 24. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3611/93 (ΕΕ αριθ. L 328 της 29. 12. 1993, σ. 7).